Analiza preliminară a Impactului de Reglementare

a proiectului hotărârii Guvernului pentru aprobarea Regulamentului privind uleiurile uzate

|  |  |
| --- | --- |
| **Titlul analizei impactului** (poate conține titlul propunerii de act normativ) | **Proiectul Hotărârii Guvernului pentru aprobarea Regulamentului privind uleiurile uzate** |
| **Data:** | **07.11.2017** |
| **Autoritatea administraţiei publice autor:** | **Ministerul Agriculturii, Dezvoltării Regionale și Mediului** |
| **Subdiviziunea** | **Direcția Politici de management al deșeurilor și substanțelor chimice** |
| **Persoana responsabilă şi informaţia de contact:** | **Banaru Carolina, consultant principal, Direcția Politici de management al deșeurilor și substanțelor chimice, MADRM****Tel. 022 204 526****E-mail:** **carolina.banaru@madrm.gov.md****Bulimaga Constantin, șef laborator ,,Ecourbanistică”, Institutul de Ecologie și Geografie, AȘM****Tel. 022-72-35-44;** **E-mail.** **cbulimaga@yahoo.com** |
| **Componentele analizei impactului de reglementare** |
| **1. Stabilirea complexității analizei impactului de reglementare** |
|

|  |  |
| --- | --- |
| **Criteriul**  | **Punctajul****(de la 1 la 3)** |
| **Nivelul de interes public faţă de intervenția propusă** | **3** |
| **Gradul de inovație al intervenției propuse** | **2** |
| **Mărimea potenţialelor impacturi ale inițiativei propuse** | **3** |
| **TOTAL** | **8** |

Argumentare/descifrarea succintă a punctajului atribuit:a-3.*Nivelul de interes public* este înalt deoarece are ca scop asigurarea protecţiei mediului şi a sănătăţii populaţiei prin prevenirea formării deșeurilor și crearea mecanismelor de gestionare a acestora care includ colectarea, transportul, valorificarea şi eliminarea uleiurilor uzate, inclusiv supravegherea acestor operaţiuni şi întreţinerea ulterioară a amplasamentelor de eliminare.b-2. *Gradul de inovație al intervenției propuse.*Activitatea de gestionare a uleiurilor uzate stabilește principiile generale prevăzute de Legea nr. 209 din 29 iulie 2016 privind deșeurile, acestea fiind:a) colectarea separată în cazul în care acest lucru este posibil din punct de vedere tehnicb) uleiurile uzate sunt tratate în conformitate cu respectarea prevederilor art. 3 şi 4 al Legii 209c) în cazul în care acest lucru este posibil din punct de vedere tehnic şi economic viabil, uleiurile uzate cu caracteristici diferite nu se amestecă, iar uleiurile uzate nu se amestecă cu alte tipuri de deşeuri sau substanţe, dacă o astfel de amestecare împiedică tratarea lor. Totodată, intervenția prevede obligativitatea aplicării principiului de responsabilitate extinsă a producătorului, inovație care are drept scop consolidarea reutilizării şi prevenirii, reciclării şi alte tipuri de valorificare a deşeurilor. Legislația precedentă punea accentul doar pe principiul poluatorul plătește, responsabilitățile fiind plasate către autorități, fapt ce descuraja realizarea activităților de reciclare și reutilizare a deșeurilor de ulei. Măsurile propuse spre promovare trebuie să încurajeze dezvoltarea, producerea şi comercializarea produselor cu utilizări multiple, care sunt durabile din punct de vedere tehnic şi care pot, după ce au devenit deşeuri, să facă obiectul unei valorificări sigure şi al unei eliminări ce nu poluează mediul.*c-* 3. *Mărimea potenţialelor impacturi ale inițiativei propuse.*Ar putea fi afectată, neesențial, o parte a societății care include: persoanele fizice și juridice care, la nivel profesional, proiectează, produc, prelucrează, tratează, vând şi/sau importă uleiurile. Odată cu implementarea acestui act regulatoriu vor fi excluse taxele pentru plasarea pe piață a uleiurilor (plata pentru poluarea medului, achitată la Fondul Ecologic Național), pentru agenții economici care vor realiza obiectivele de colectare și reciclare a uleiurilor, indicate în regulament. |
| **2. Definirea problemei :** |
| Din perspectiva integrării Europene a țării, Acordul de asociere între Republica Moldova și Uniunea Europeană (ratificat prin Legea nr. 112 din 02 iulie 2014), la capitolul 16 - ,,Mediul înconjurător”, sub-capitolul ,,Gestionarea deșeurilor și resurselor” prevede, la Directiva 2008/98/CE a Parlamentului European și a Consiliului din 19 noiembrie 2008 privind deșeurile, aplicarea articolului 14 ***„stabilirea mecanismului de recuperare integrală a costurilor în conformitate cu principiul poluatorul plătește și cu principiul extins al responsabilității producătorului”*** în termen de 4 ani de la intrarea în vigoare a acordului, deci începând cu anul 2018.Totodată, în conformitate cu prevederile ***art. 68 din Legea nr. 209 din 29 iulie 2016 privind deșeurile***, Guvernul , în termen de 12 luni de la data publicării legii, va elabora cadrul normativ aferent punerii în aplicare a acesteia, inclusiv **Regulamentul privind uleiurile uzate.** Conform art. 9, Ministerul Agriculturii, Dezvoltării Regionale și Mediului, căruia îi revin atribuţii şi responsabilităţi în ceea ce priveşte regimul gestionării deşeurilor, iniţiază şi asigură elaborarea, promovarea spre aprobare şi coordonarea realizării actelor legislative şi actelor normative ale Guvernului în domeniul gestionării deşeurilor. Prin urmare, elaborarea proiectului hotărârii Guvernului pentru aprobarea Regulamentului privind uleiurile uzate reiese din necesitatea de a reglementa gestionarea unor anumite categorii de deșeuri.Acesta a fost elaborat cu suportul serviciilor de consultanță în sprijinul Ministerului pentru elaborarea proiectelor de acte normative referitoare la taxa de mediu și sistemul de gestionare a deșeurilor, în cadrul Proiectului ,,Reforma Fiscală de Mediu”, finanțat de Programul Națiunilor Unite pentru Dezvoltare.Scopul de bază al proiectului este de a stabili cerințele de prevenire a oricărui impact al uleiurilor uzate asupra mediului sau reducere a unui astfel de impact, asigurând, astfel, un grad ridicat de protecție a mediului, prin colectarea și reciclarea uleiurilor uzate, asigurând funcționarea pieței și evitarea obstacolelor în calea comerțului, denaturarea și limitarea concurenței. De asemenea, Legea nr. 209 din 29 iulie 2016 privind deșeurile, care intră în vigoarea la 23 decembrie 2017 - transpune parțial prevederile Directivei 2008/98/CE a Parlamentului European și a Consiliului din 19 noiembrie 2008 privind deșeurile*.* În capitolul III – Cerințe generale privind gestionarea deșeurilor, articolul 12 cuprinde prevederile legate de *răspunderea extinsă a producătorilor de produse*. Articolul prevede că pentru a consolida reutilizarea și prevenirea, reciclarea și alte tipuri de valorificare a deșeurilor, persoanele fizice și juridice care proiectează, produc, prelucrează, tratează, vând și/sau importă produse sunt supuse unui regim de răspundere extinsă a producătorului. Se menționează, de asemenea, faptul că producătorii își pot onora obligațiile fie individual, fie prin aderarea la un sistem colectiv. În scopul promovării principiului răspunderii extinse a producătorului, prioritar vor fi supuse acestor reglementări următoarele produse:* baterii și acumulatori;
* echipamente electrice și electronice;
* vehicule;
* uleiuri;
* ambalaje

Aceasta cuprinde și un articol dedicat *uleiurilor uzate*, la articolul 52. Principalele prevederi ale articolului se referă la:* metodele de colectare a uleiurilor;
* tratarea acestora în conformitate cu respectarea prevederilor art. 3 şi 4, principiile specifice activității de gestionare a uleiurilor uzate.
* cerințe specifice de gestionare a acestor deșeuri.

**Tabelul 1****Cantitatea de uleiuri importate în Republica Moldova în anii 2009-2016, tone**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2009** | **2010** | **2011** | **2012** | **2013** | **2014** | **2015** | **2016** |
| **271019810** | 6414.208 | 6791.942 | 6437.235 | 5911.281 | 6255.602 | 6601.358 | 6101.920 | 6557.095 |
| **271019990** | 779.840 | 607.570 | 805.510 | 474.812 | 529.551 | 756.963 | 486.789 | 421.500 |
| **271019870** | 443.569 | 734.414 | 673.593 | 631.809 | 687.564 | 691.038 | 778.616 | 831.513 |
| **271019830** | 288.244 | 339.474 | 462.462 | 481.254 | 546.979 | 594.339 | 760.027 | 712.342 |
| **271019930** | 180.043 | 179.062 | 230.971 | 137.356 | 81.758 | 98.228 | 60.562 | 61.456 |
| **270900900** | 842.553 |  |  | 75.178 | 677.074 | 298.218 | 52.019 |  |
| **271019910** | 29.063 | 32.212 | 51.178 |  |  | 30.728 |  |  |
| **271019850** | 10.034 | 14.911 | 13.018 | 25.328 |  | 20.073 | 29.816 |  |
| **271011900** | 2.549 | 3.652 | 2.357 | 50.350 | 459.210 | 554.618 |  |  |
| **271019310** | 0.005 |  |  |  |  |  |  |  |
| **271019250** | 0.024 | 0.026 |  |  |  |  | 8.715 |  |
| **271019650** |  | 9737.033 |  |  |  |  |  |  |
| **271019610** |  |  | 7762.333 | 503.461 | 23.120 |  |  |  |
| **271019290** |  |  | 0.488 | 0.386 |  | 0.147 | 2.033 |  |
| **271019110** |  |  | 0.540 |  |  |  |  |  |
| **271099000** |  |  | 0.013 | 0.009 |  |  | 0.087 |  |
| **271019150** |  |  | 0.023 | 0.105 |  |  |  |  |
| **271011250** |  |  |  | 1041.474 |  | 939.640 |  |  |
| **271011210** |  |  |  | 163.820 |  |  |  |  |
| **271019910** |  |  |  | 44.725 | 44.733 |  | 18.940 | 19.295 |
| **270750900** |  |  |  | 41.900 |  |  |  |  |
| **270799990** |  |  |  |  | 0.106 |  | 1.568 | 1.697 |
| **270900100** |  |  |  |  | 504.880 |  |  |  |
| **271012210** |  |  |  |  |  |  | 152.796 | 154.956 |
| **271020900** |  |  |  |  |  |  | 0.900 |  |
| **271012900** |  |  |  |  |  |  | 0.509 | 6.080 |
| **271012110** |  |  |  |  |  |  | 0.046 |  |
| **271019210** |  |  |  |  |  |  |  | 33481.682 |
| **271012250** |  |  |  |  |  |  |  | 1469.343 |
| **270730100** |  |  |  |  |  |  |  | 0.510 |
| **271012150** |  |  |  |  |  |  |  | 0.024 |
| **Suma totala** | **8990,132** | **18440,296** | **16439,721** | **9583,248** | **9810,577** | **10585,35** | **8455,343** | **43717,493** |

În prezent, în Republica Moldova are loc gestionarea deșeurilor municipale care constă, în mare parte, în colectare și eliminare. Colectarea se realizează în principal în mediul urban și în mică măsură în mediul rural. Însă, colectarea deșeurilor de uleiuri uzate se efectuează foarte rar și reprezintă o mare problemă. În legătură cu creșterea vertiginoasă a numărului de diverse autoturisme, camioane, tractoare, motociclete de diverse tipuri în Republica Moldova se importă și se utilizează o cantitate mare de diverse tipuri de uleiuri. În rezultat, conform Serviciului Vamal pe teritoriul republicii se importă mari cantități de uleiuri uzate, cum ar fi:**2707** Uleiuri și alte produse derivate rezultate din distilarea gudronului de huila la temperaturi înalte; produse similare la care greutatea compuşilor aromatici depășește greutatea constituenţilor nearomatici**270900100** Condensate de gaz natural**270900900** Alte uleiuri brute**2710** Uleiuri din petrol sau uleiuri din minerale bituminoase, altele decât uleiurile brute**271011** Uleiuri uşoare și preparate**271011900** Alte uleiuri uşoare**271019810** Uleiuri pentru motoare, uleiuri lubrifiante pentru compresoare și turbine**271019830** Lichide pentru transmisii hidraulice**271019870** Uleiuri pentru angrenaje**271019910** Uleiuri pentru prelucrarea metalelor, uleiuri de scoatere din forme, uleiuri anticorosive**271019930** Uleiuri electroizolante**271019990** Alte uleiuri lubrifiante și alte uleiuriSpectru larg de uleiuri și cantitățile mari fac dificilă şi costisitoare eliminarea sau reciclarea acestora după ce ele devin uzate în condiţii de siguranţă cu profit pentru această afacere. Unele dintre tipurile de uleiuri uzate pot fi supuse purificării cu introducerea lor ulterioară în circuitul economic. Cea mai mare îngrijorare legată de gestionarea corectă a uleiurilor uzate constă în faptul că ele sunt toxice și au un impact esențial asupra solului, apelor și a mediului în ansamblu.Conform datelor de la Serviciul Vamal al RM (**Interpelarea nr.5-07/388 din 28.02.2017)** privind cantitățile de uleiuri importate în Republica Moldova sunt prezentate în Tabelul 1 și în figura1.Actualmente, domeniul dat este reglementat prin **Legea** **nr. 209 din 29.07.2016** **privind deşeurile** care prevede cadrul legal de activitate în procesul de fabricare, depozitare, transportare şi utilizare a uleiurilor, în scopul excluderii, reducerii sau prevenirii impactului acestor deşeuri asupra omului şi mediului. **Fig. 1. Dinamica uleiurilor importate în Republica Moldova. Sursa: Serviciul Vamal.**Colectarea uleiurilor uzate nu este extinsă la nivel național, realizându-se, în prezent, doar prin câteva proiecte pilot implementate în mediul urban, fie de către operatorii de salubrizare (întreprinderi municipale), fie de către alți agenți economici.În conformitate cu ultimul Anuar al Inspectoratului Ecologic de Stat, în prezent, în Republica Moldova, își desfășoară activitatea de colectare și prelucrare a deșeurilor 36 agenți economici, care dețin și autorizații de gestionare a deșeurilor, dintre care pentru gestionarea uleiurilor uzate – 2 agenți economici. Strategia de Gestionare a Deșeurilor în Republica Moldova pentru anii 2013-2027 introduce conceptul de sisteme de management integrat al deșeurilor (SMID), definind opt regiuni/zone la nivel național. Sistemele de management integrat al deșeurilor au ca obiectiv gestionarea deșeurilor municipale, inclusiv a uleiurilor uzate. Studiile de fezabilitate pentru sistemele de management integrat al deșeurilor se elaborează cu sprijinul donatorilor internaționali. Actualul sistem statistic din domeniul gestionării deşeurilor reflectă doar parţial situaţia privind fluxurile de deşeuri periculoase specifice generate de consumători, de rând cu deşeurile menajere, precum uleiurile uzate, vehiculele scoase din uz, anvelopele uzate, deșeurile de baterii și acumulatori, deşeurile de echipamente electrice şi electronice, şi deşeurile din construcţie şi demolări, fluxuri de deşeuri cărora pe parcursul anilor nu s-a acordat atenţia respectivă. Pentru estimarea cantității de uleiuri uzate, conform Strategiei de gestionare a deșeurilor, în secţiunea 2, în anul 2009, în R. Moldova au fost generate **232 tone de deșeuri petroliere**, dintre care **131 tone** au fost utilizate. Pe baza acestor date statistice nu este clar dacă aceste fluxuri sunt deșeuri industriale sau ulei uzat de automobile şi în ce măsură uleiurile uzate reprezintă fluxul total de deșeuri petroliere. Privind în ansamblu datele europene privind consumul de lubrifiant se poate concluziona că cea mai mare parte (65% în 2000) este ulei de automobile şi 35% este ulei industrial. Pentru a deduce teoretic magnitudinea generării uleiurilor uzate se va utiliza drept punct de reper consumul de lubrifianți în sectorul transporturilor, având ca exemplu Belgia. Factorul de generare a uleiurilor uzate egal 3.3 kg/tonă a fost determinat în baza cantității de ulei de transmisie plasat pe piaţă în 2002 și cantitatea de uleiuri uzate colectate.Pentru a calcula cantitatea de uleiuri uzate vom utiliza datele prezentate în Strategie luând ca reper cantitățile de uleiuri importate conform datelor Serviciului Vamal și faptul generării a 3,3 kg ulei uzat la o tonă de ulei.**Tabelul 2.****Cantitatea de uleiuri uzate generate în Republica Moldova**.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Anii | **2009** | **2010** | **2011** | **2012** | **2013** | **2014** | **2015** | **2016** |
| Cantitatea de uleiuri importate, tone | 8990,132 | 18440,296 | 16439,721 | 9583,248 | 9810,577 | 10585,35 | 8455,343 | 43717,493 |
| Cantitatea de uleiuri reziduale generate, tone | 29,670 | 60,83 | 54,251 | 31,625 | 32,374 | 34,932 | 27,903 | 144,268 |

 |
| **3. Stabilirea obiectivelor** |
| Principalele obiective stabilite ale intervenției sunt:* stabilirea cadrului normativ de reglementare a gestionării uleiurilor și deșeurilor de ulei și a țintelor de colectare, reciclarea și valorificarea uleiurilor uzate - aprobarea regulamentului în ședință de Guvern nu mai târziu de luna decembrie, 2017;
* conformarea la cerințele legislației europene în ceea ce privește gestionarea uleiurilor uzate - începând cu anul 2018;
* stabilirea măsurilor destinate, ca prioritate, prevenirii producerii uleiurilor uzate și, ca principii suplimentare, destinate reutilizării uleiurilor uzate, reciclării și altor forme de recuperare a acestora pentru reducerea eliminării finale a unor astfel de deșeuri - odată cu intrarea în vigoare a Regulamentului;
* prevenirea oricărui impact al uleiurilor uzate asupra mediului sau reducea unui astfel de impact, asigurând astfel un grad ridicat de protecție a mediului - din momentul aprobării Regulamentului.
 |
| **4. Identificarea opţiunilor** |
| Au fost identificate trei opțiuni:1. A nu face nimic;
2. Crearea sistemului centralizat de gestionare a uleiurilor uzate în care rolul principal îl are statul, producătorii plătind doar taxa de ambalaj;
3. Implementarea schemei privind responsabilitatea extinsă a producătorului.
 |
| **5. Analiza şi compararea opţiunilor** |
|

|  |  |  |
| --- | --- | --- |
| **Alternativa**  | **Posibile avantaje** | **Posibile dezavantaje** |
| A nu face nimic | 1. Folosirea în continuare a sistemului de salubrizare în forma actuala și eliminarea uleiurilor uzate în mediul înconjurător, fără a crește efortul financiar la populație pentru plata serviciului de salubritate2. Risc foarte scăzut pentru decidenți de a fi acuzați de luarea unor decizii greșite care să genereze nemulțumiri legate de creșterea costurilor la populație | 1. **Nerespectarea** prevederilor *Acordului de asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte*;2. **Nerespectarea** prevederilor Strategiei de Gestionare a Deșeurilor în Republica Moldova pentru anii 2013-2027, aprobată prin Hotărârea Guvernului nr. 248 din 10 aprilie 2013;3. **Alternativa** este contrară prevederilor Legii nr. 209 din 29 iulie 2016 privind deșeurile, care intră în vigoare la 23 decembrie 2017;4. **Amânarea** deciziei privind implementarea Directivei privind uleiurile uzate poate conduce la dezvoltarea sistemului de management integrat al deșeurilor (în conformitate cu prevederile Strategiei de Gestionare a Deșeurilor în Republica Moldova, pentru anii 2013-2027) într-o direcție greșită și, ulterior, să se constate că investițiile proiectate sunt supradimensionate, în special în ceea ce privește capacitățile de colectare separată a uleiurilor uzate, transport și tratare a acestora.5. **Poluarea** mediului în cazul eliminării uleiurilor uzate neconforme sau a abandonării acestora în mediu;7. **Pierderea** unor resurse importante de materii prime secundare (materialele din uleiuri uzate);8. **Ratarea** oportunității de dezvoltare a pieței muncii prin crearea de noi locuri de muncă legate de colectarea separată, și reciclarea uleiurilor uzate;9. **Întârzierea** în crearea sistemului de gestionare a uleiurilor uzate are efecte negative asupra mentalului colectiv; cu cât trece mai mult timp în care deșeurile de uleiuri sunt percepute ca „deșeuri” care trebuie „aruncate”, cu atât va fi mai grea și mai costisitoare activitatea de educare și conștientizare a populației în ceea ce privește colectarea separată a uleiurilor uzate. |
| Crearea sistemului centralizat de gestionare a uleiurilor uzate în care rolul principal îl are statul, producătorii plătind doar taxa de ambalaj | 1. În cazul în care taxa de ambalaje (canistrelor) este folosită integral la finanțarea gestionării deșeurilor de ambalaje:
* banii plătiți de producători vor fi utilizați în gestionarea deșeurilor, cu beneficii pentru protejarea mediului și conservarea resurselor naturale;
* finanțarea sistemului este asigurată de producători și nu impune creșteri de tarife la populație;
* sistemul va fi un sistem centralizat și unitar creat, coordonat și controlat de organul central de mediu al administrației publice;
1. În cazul în care taxa de ambalaje nu este folosită la finanțarea gestionării uleiuri uzate:
* taxa reprezintă o sursă importantă de venit la dispoziția administratorului fondului din care se pot finanța proiecte;
* responsabilitatea realizării și operării sistemului de gestionare a uleiurilor uzate ar rămâne în sarcina autoritarilor publice locale întărind, astfel, autonomia locală;
 | 1. **Crearea** unei structuri specializate a statului, după caz, la nivel central sau local, pentru gestionarea sistemului care să aibă expertiza necesară derulării activităților specifice cu caracter economic;2**. Finanțarea** sistemului exclusiv prin taxa de ambalaj trebuie să ia în calcul, în mod obligatoriu și veniturile obținute din vânzarea materialelor cu valoare de piață. Stabilirea valorii corecte a taxei în această situație este dificilă, majoritatea elementelor constitutive de cost nu sunt la îndemâna autorităților. În plus, există o fluctuație mare a acestor costuri, cât și a veniturilor care s-ar obține din vânzarea materialelor cu valoare de piață. Acest lucru se va traduce în modificarea frecventă a valorii taxei;3. **Lipsa de experiență** a instituțiilor statului, centrale sau locale, în crearea de astfel de sisteme prin care să se deruleze toate operațiile aferente gestionării corespunzătoare a uleiurilor uzate;4. **Statul** este administrator al unor activități cu caracter economic;5. **Statul** devine singurul responsabil pentru atingerea obiectivelor minime de reciclare și valorificare a uleiurilor uzate.6. **În cazul** în care nu se reușește optimizarea costurilor și atingerea performantelor scontate (iar acest lucru este foarte probabil), poate apărea o tendință de creștere continuă a taxei de ambalaj, cu efect asupra scumpirii produselor. |
| Implementarea schemei privind responsabilitatea extinsă a producătorului | 1. Respectarea prevederilor *Acordului de asociere între Republica Moldova, pe de o parte, și Uniunea Europeană si Comunitatea Europeană a Energiei Atomice și statele membre ale acestora, pe de altă parte*;2. Respectarea prevederilor Strategiei de Gestionare a Deșeurilor în Republica Moldova pentru anii 2013-2027, aprobată prin Hotărârea Guvernului nr. 248 din 10 aprilie 2013;3. Este în concordanță cu prevederile Legii nr. 209 din 29 iulie 2016 privind deșeurile, care intră în vigoare la 23 decembrie 2017;4. Banii plătiți de producători sunt utilizați în gestionarea deșeurilor, cu beneficii pentru protejarea mediului și conservarea resurselor;5. Statul are rolul de reglementare, sistemul urmând a fi creat de producători conform și în limita normelor stabilite de autoritățile competente;6. Statul este degrevat în mare măsură - în funcție de cât de extinsă este răspunderea pe care o atribuie producătorului - de obligația de a crea, de a opera și de a finanța gestionarea uleiurilor uzate;7. Sistemul creat de producători, fie individual, fie prin structuri colective este un sistem mult mai flexibil și orientat către optimizarea costurilor, așa încât oferă o garanție pentru un impact minim asupra costurilor și implicit a prețurilor de vânzare a produselor;8. Statul își menține atribuțiile de control ale sistemului și are pârghiile necesare pentru extinderea sistemului la nivel național și pentru obținerea unor performanțe de mediu cât mai ridicate;9. Sistemele bazate pe răspunderea extinsă a producătorului sunt larg răspândite în țările Uniunii Europene și pe cale de consecință un astfel de sistem este ușor înțeles și este un sistem credibil din perspectiva rezultatelor preconizate a fi obținute pentru partenerii externi ai Republicii Moldova;10. Experiența în acest domeniu a statelor membre ale Uniunii Europene poate fi folosită la alegerea celei mai bune scheme care ar putea fi implementată în Republica Moldova. | 1. **Responsabilități** suplimentare pentru producători prin înființarea organizațiilor de preluare a responsabilității și finanțarea sistemului;2. **Rezultatele** obținute la început sunt de obicei modeste, atât ca performanță, cât și ca acoperire a teritoriului. Eficiența sistemului însă crește în timp și este direct proporțională cu cât de ancorat în realitate este cadrul legal creat;3. Sistemul este deschis existând posibilități de fraudare, de aceea se impune pe de-o parte instituirea unor mecanisme de control eficiente, dar și atribuirea responsabilității fiecărui actor implicat în sistem numai pentru ceea ce acesta poate influența și controla. 4. Este necesară sporirea capacităților instituționale ale ministerului în gestionarea (crearea și menținerea) SIA MD, care va asigura funcționalitatea mecanismului de control și supraveghere a realizării țintelor stabilite pentru colectarea, reciclarea și valorificarea uleiurilor uzate. |

Opțiunea de nereglementare nu a fost inclusă, dat fiind faptul că gestionarea corectă a uleiurilor uzate reprezintă o componentă vastă a domeniului gestionării deșeurilor, inclusiv a celor periculoase, fapt ce necesită crearea unui cadru legal coerent care va avea scopul de a respecta tratatele internaţionale şi principala legislaţie UE privind deşeurile. Or, dat fiind faptul că, la moment, domeniul gestionării uleiurilor uzate este slab reglementat și nu asigură abordarea integrată de gestionare a acestora, reglementarea clasificării şi activităţilor de valorificare/reciclare, nu este în corespundere cu principiile, noţiunile şi terminologiile prevăzute de noul cadru politic, stabilit prin Hotărârea Guvernului nr. 248 din 10 aprilie 2013 pentru aprobarea Strategiei de gestionare a deşeurilor în Republica Moldova pentru anii 2013-2027, tratatele internaţionale la care Republica Moldova este parte, precum şi cadrului legal european în domeniul dat, nu conţine și nici nu promovează principiul „răspunderea extinsă a producătorului”, a fost necesară elaborarea Legii cadru privind deșeurile care transpune Directiva cadru a UE nr. 2008/98/CE privind deşeurile, inclusiv noi obiective, abordări și principii care vor contribui la instituirea unui mecanism complex de management integrat al deşeurilor în Republica Moldova, inclusiv a uleiurilor uzate. Totodată, prin crearea cadrului legal adecvat vor fi create premize pentru o abordare temeinică a problemei uleiurilor uzate, ceea ce va spori credibilitatea faţă de organismele internaţionale, cât şi va facilita investiţiile în acest sector.Autorii analizei optează pentru Opțiunea 3, dat fiind faptul că, prin crearea cadrului legal adecvat vor fi asigurate premisele pentru o abordare corectă a problemei gestionarii uleiurilor uzate, ceea ce va spori credibilitatea față de organismele internaționale și va facilita investițiile în acest sector, în special investițiile în sistemele de management integrat al deșeurilor. De asemenea, prin implementarea sistemului privind responsabilitatea extinsă a producătorului, care înseamnă și responsabilitate financiară în ceea ce privește gestionarea uleiurilor uzate, se va contribui la menținerea tarifelor plătite de către populație în limita pragului de suportabilitate.Se estimează că schema de „responsabilitate extinsă a producătorului” se va implementa începând cu anul 2018, în conformitate cu prevederile Acordului de asociere între Republica Moldova și Uniunea Europeană. Dat fiind stadiul actual al pregătirii proiectelor, se estimează ca primele sisteme de management integrat al deșeurilor o sa fie implementate tot începând cu anul 2018, ceea ce asigură o corelare a termenilor. Odată cu implementarea schemei de „responsabilitate extinsă a producătorului” pentru uleiurile uzate, producătorii care vor atinge țintele de colectare, reciclare și valorificare a acestor tipuri de deșeu nu vor mai plăti taxa pentru poluarea mediului. **Costurile majore și beneficiile anticipate ale intervenției statului**Principalele costuri ale statutul determinate de implementarea Regulamentului sunt legate de:* crearea Sistemul informaţional automatizat „Managementul deşeurilor”, care va include și baza de date privind uleiurile și uleiurile uzate (art. 33 din Legea 209 din 29 iulie 2016); Conceptul și softul SIA MD a fost elaborat cu suportul Agenției de Cooperare din Slovacia (Slovak Aid) fiind în proces de promovare spre aprobare în Guvern. La etapa de operaționalizare a sistemului va fi necesară înlăturarea problemelor tehnice, în caz de necesitate.
* elaborarea de standarde naționale referitoare la cerințele esențiale pentru uleiuri uzate (cerințe specifice naturii refolosibile a uleiurilor, cerințe specifice naturii valorificabile a uleiurilor) – Nu necesită cheltuieli suplimentare.
* elaborarea capitolului de planificare a gestionării uleiurilor uzate, ca parte integrantă din programul național de gestionare a deșeurilor - Nu necesită cheltuieli suplimentare de la bugetul de stat. Se vor utiliza oportunitățile existente în cadrul proiectelor de Asistență Tehnică;
* colectarea, prelucrarea și raportarea datelor privind gestionarea uleiurilor și uleiurilor uzate - Nu necesită cheltuieli suplimentare;
* monitorizarea implementării Regulamentului - Va fi necesară angajarea a 2-3 persoane responsabile pentru monitorizarea implementării.

Totodată Ministerul va beneficia de suportul Grupului de lucru în domeniul managementul deșeurilor, creat prin Ordinul Ministrului Mediului nr. 152 din 01 decembrie 2016 care va oferi servicii de consultanță angajaților în implementarea Legii nr. 209 din 29 iulie 2016 privind deșeurile. **Costuri pentru agenții economici (importatorii de uleiuri)** Sistemul sau schema privind responsabilitatea extinsă a producătorului înseamnă orice sistem creat de unul sau mai mulți producători pentru a implementa principiul. Sistemele pot fi:* *sistem individual* (schema de conformare individuală) – când un producător își organizează propriul sistem;
* *sistem colectiv* (schema de conformare colectivă) – când mai mulți producători decid să colaboreze și își transferă responsabilitatea către o organizație specifică (Organizația de Responsabilitate a Producătorului – ORP).

Organizația de Responsabilitate a Producătorului (ORP) este o entitate creată în schemele REP colective pentru a implementa principiul REP în numele tuturor companiilor care aderă la ea. Astfel, costurile cu înființarea și funcționarea organizației/organizațiilor de responsabilitate a producătorului sunt costuri care trebuie plătite de către producători.Implementarea schemei privind „responsabilitatea extinsă a producătorului” înseamnă că producătorii au responsabilitate financiară a gestionării uleiurilor uzate (fie individual, fie prin sisteme colective) în vederea atingerii obiectivelor de valorificare care sunt stabilite în Regulament. Costurile suportate de către producători trebuie să acopere:* costurile de colectare separată a uleiurilor uzate;
* costurile de transport și transfer;
* costurile de sortare;
* eventuale costuri cu reciclarea sau valorificarea energetică a uleiurilor uzate.

Costurile de gestionare a uleiurilor uzate în vederea atingerii obiectivelor de valorificare includ toate tipurile de uleiuri uzate.La nivelul țărilor membre UE, în conformitate cu „Ghidul privind responsabilitatea extinsă a producătorului (REP); Raport final, Comisia Europeană – DG Mediu, 2014”, costurile plătite de producători pe tonă de materiale puse pe piață variază de la 14 Euro/tonă (Marea Britanie) la 200 Euro/tonă (Austria), cu o medie de 92 Euro/tonă.O primă estimare a costurilor pe tonă de gestionare a uleiurilor uzate în Republica Moldova se poate realiza pe baza costurilor estimate în versiunile proiect ale studiilor de fezabilitate privind sistemele de management integrat al deșeurilor, care sunt, în prezent, în proces de elaborare.Tabel 1. Costuri estimative de operare pentru gestionarea uleiurilor uzate

|  |  |
| --- | --- |
| **Componența de gestionare a deșeurilor de uleiuri uzate** | **Costuri de operare și întreținere (Euro/tonă)** |
| Colectare separată și transport | 4,4 |
| Transfer | 4,5 |
| Sortare | 1,1 |
| **TOTAL** | **10,0** |

Costul estimativ de colectare, transfer și sortare pentru prima etapă de implementare a sistemului de gestionare a uleiurilor uzate cu aplicarea principiului responsabilității extinse a producătorului, indiferent de schema care va fi aplicată, va fi de circa **10,0** **Euro/tonă**. La costurile de operare se adaugă și o cotă parte din costurile de investiție. Colectarea separată pilot și transportul de uleiuri uzate, stațiile de transfer și stațiile de sortare se realizează prin proiectele privind sistemele de management integrat al deșeurilor. Prin urmare, producătorii vor trebui să acopere costurile cu colectarea separată și transportul, precum și sortarea uleiurilor uzate pe măsura ce acestea vor fi extinse în vederea atingerii obiectivelor de valorificare, precum și costurile de investiții pentru gestionarea uleiurilor uzate din comerț și industrie.Costurile totale nu vor acoperi întreaga cantitate de ulei, respectiv de uleiuri uzate, ci vor fi plătite în funcție de obiectivele de valorificare/reciclare etapizate, care sunt stabilite în Regulament. De asemenea, pe măsura dezvoltării sistemului o parte din costuri va fi compensat cu veniturile obținute de la valorificarea deșeurilor.Agenții economici care vor suporta costurile de gestionare a uleiurilor uzate sunt:* agenții economici care pun în liberă circulație produse de uleiuri (responsabili pentru uleiurile uzate);
* agenții economici care pun în libera circulație produse petroliere (responsabili pentru respectivele uleiuri uzate).

**Impactul**În cazul în care nu va fi implementat un sistem de gestionare a uleiurilor uzate prin transpunerea Directivei sus-menționate, cantitatea de uleiuri impuse pe piață și, implicit, cantitatea de uleiuri uzate generate va fi într-o continuă creștere. În plus, gestionarea uleiurilor uzate va consta numai în eliminarea acestora, în mare parte necontrolată, cu impact major asupra mediului și sănătății populației. După cum s-a menționat, o gestionare necorespunzătoare a uleiurilor uzate are ca efect un consum tot mai ridicat de resurse naturale. De asemenea, în cazul în care Regulamentul privind uleiurile uzate nu este implementat și principiul responsabilității extinse a producătorului nu este pus în practică, tarifele de salubrizare plătite în cadrul sistemelor de management integrat al deșeurilor, care ar trebui să asigure atingerea țintelor de reutilizare și reciclare a acestor deșeuri în Strategia de Gestionare a Deșeurilor în Republica Moldova pentru anii 2013-2027 (minim 30 % din masa totală până în anul 2020), vor depăși pragul de suportabilitate al populației.**6. Implementarea și monitorizarea (se completează pentru analiza complexă)**Conform art. 9, organul central de mediu al administrației publice, căruia îi revin atribuţii şi responsabilităţi în ceea ce priveşte regimul gestionării deşeurilor, iniţiază şi asigură elaborarea, promovarea spre aprobare şi coordonarea realizării actelor legislative şi actelor normative ale Guvernului în domeniul gestionării deşeurilor.Prin urmare, elaborarea proiectului hotărârii Guvernului pentru aprobarea Regulamentului privind uleiurile uzate reiese din necesitatea de a reglementa gestionarea unor anumite categorii de deșeuri. În acest context va fi necesară alocarea resurselor umane suficiente pentru a monitoriza implementarea responsabilității extinse a producătorului, în special înregistrarea producătorilor, deducerea cotei fiecărui producător, cât și verificarea țintelor atinse și stabilirea plăților în caz de nerealizare a acestora.**7. Consultarea**În cadrul procesului de elaborare și aprobare a Regulamentului privind gestionarea uleiurile uzate vor fi consultate instituțiile interesate, cât și reprezentanții agenților economici – producători și importatori de produse petroliere. Se va urmări faptul ca la procesul de consultări să participe reprezentanți ai tuturor categoriilor de agenți economici (producători, importatori, distribuitori, comercianți etc.), iar producătorii și importatorii să fie din toate ramurile industriale relevante. |
|  |